== Biografi ==
Fisker var søn af [[kontreadmiral]] [[Lorentz Fisker]] og hustru Charlotte Amalie født Koefoed, blev [[1804]] [[kadet]], var [[1808]]-[[1809|09]] ved auxilliærstyrken på [[Schelde]]n, blev [[1811]] [[sekondløjtnant]], [[1811]]-[[1813|13]] med [[brig]]gen ''Alsen'', sprang overbord herfra og reddede en matros, der var faldet over bord fra [[Fokkeråen]], medens skibet var under sejl. [[1814]] fik han ordre til at afgå til [[Vestindien]] med transportskibet ''Anna Sophie'' med vestindiske soldater, men fik [[1815]] permission i to til tre måneder for at rejse til [[Kristiansand|Christianssand]]. [[1816]] blev han sat [[à la suite]] for at gå i [[koffardi]]fart som styrmand med [[Kaptajn (militær)|kaptajn]] [[Anthonius Krieger (søofficer)|Anthonius Krieger]] til Vestindien, blev [[1819]] [[premierløjtnant]], var [[1824]]-[[1826|26]] indrulleringsofficer i [[Assens]], 1824-[[1825|25]] næstkommanderende i briggen ''St. Croix'' til [[Middelhavet]] og Vestindien, 1826-27 indrulleringsofficer i [[Nyborg]], [[1828]] fører af [[dampskib]]et ''Kiel'' til disposition for [[Frederik 6.|kongen]] og blev samme år [[kaptajnløjtnant]]. Fisker blev [[1832]] næstkommanderende i [[fregat]]ten ''Nymphen'', som også var kadetskib, var [[1835]]-[[1836|36]] chef for briggen ''St. Jan'' til Vestindien, [[1838]] næstkommanderende i fregatten ''Rota'', som blev sendt til Middelhavet efter [[Bertel Thorvaldsen|Thorvaldsen]]. Samme år fik han understøttelse til at få udgivet sin ''Dictionnaire over Søtermini''. Han blev [[1839]] chef for vagtskibsposten på [[Batteri (militær)|batteriet]] [[Trekroner Fort|Trekroner]], blev [[1840]] kaptajn, var 1840-[[1841|41]] chef for briggen ''St. Croix'' til Vestindien og fik i 1840 ordre til med briggen at overføre [[generalguvernør]] [[Peter von Scholten]] fra [[Falmouth]] til Vestindien. 1841 blev han medlem af [[kommission (politik)|kommission]]en i Vestindien i sagen mod løjtnant Hedemann m.fl. [[1847]] blev Fisker [[kommandørkaptajn]], [[1848]] forsat til søtransportvæsenet og ledede i juni samme år overfarten af det svenske troppekontingent på 4-5.000 mand fra [[Göteborg]] til [[Fyn]] og meldte samme år om tilbagetransporten af svenske tropper fra Nyborg til Göteborg. Han blev [[1851]] [[kommandør]] og døde 1855 i København.
Personbillede_savnes Historie